עייפתי
עייפתי מללכת בדרכים,; שבעתי מלילות שכר; עייפתי מאלפי החיוכים; אשר שולח כל מכר.; אך לדבר אחד עדיין מוכן אני כתמול,; לשמוע קול גיטרות מזמרות, וזה הכל.; לכל מיתר; יש צליל מוכר; וכל מיתר; לפתע שר; כשהגיטרה מפעמת בלבה; אז טוב לי ככה סתם ללא סיבה.; עייפתי מן הים והגלים; מים סוער, מגל נורא; עייפתי משדות של שיבולים,; נעות ברוח הקרירה.; אך לדבר אחד עדיין מוכן אני כתמול; לשמוע קול גיטרות מזמרות וזה הכל.; לכל מיתר...; עייפתי מלשאול תמיד אחר,; "נו, מה נשמע?" כך בחיבה,; אבל עייפתי עוד הרבה יותר; שוב לקבל על כך תשובה.; אך לדבר אחד עדיין מוכן אני כתמול; לשמוע קול גיטרות מזמרות וזה הכל.; 